钦定古今图书集成/明伦汇编/官常典/第604卷 > 陈一简
## 钦定古今图书集成/明伦汇编/官常典/第604卷 > 陈一简

按《太平府志》：“一简，字上敬，号可斋，万历进士，授户部
主事，督饷徐州，制归。服阕起补，寻迁郎中，后擢昌平
佥事。横岭有九陵奸弁妄议开采，上督行之。一简曰：
‘横岭内逼陵寝，外薄敌营。此役一兴，则伤陵脉，生戎
心，臣死不敢奉诏’。议乃寝。横珰张经，在昌平，以非法
杀人，人莫敢撄。一简手疏劾请，有诏逮治，经伏辜。其”
风力劲挺多如此。戊戌，擢河南按察司副使，兵备密
云如故。朝议方悬蓟节，欲授一简开府全镇，而一简
以筹边日久，积劳病卒，荐绅惜之。